HØGSKOLEN I MOLDE
Institutt for helsefag

 FORMDROPDOWN 

Protokoll nr. 01/04
Møte i instituttstyret onsdag 14.01.04 kl. 12.15 – 13.30
___________________________________________________________________________

Til stede:






Ingeborg Kamsvåg, instituttleder
Hege Bakken 
Ragnhild Michaelsen

Ole David Brask
Torill Skrondal (vara for Atle Ødegård)
Leif Nøsen

Kristel Røstberg (SpV03)
Roger Nordvik (VeM01)






--------------------

Tore Berg (sekretær)

--------------------

Forfall: 
Svanhild Watn – hennes vararepresentant var også forhindret fra å møte.

Det var således 8 voterende til stede på møtet. 
-----------------

SAK 01/04
GODKJENNING AV INNKALLING OG SAKSLISTE

Enstemmig vedtak


Innkalling og saksliste godkjennes

SAK 02/04
GODKJENNING AV PROTOKOLL FRA MØTET 10.12.03 (møte 12/03) 

Enstemmig vedtak

Protokollen fra møte 10.12.03 (møte 12/03) godkjennes.
SAK 03/04
SYKEPLEIERUTDANNINGEN – OPPNEVNING AV FAGPLANUTVALG– MANDAT OG TIDSPLAN FOR ARBEIDET
Administrasjonen gjorde rede for en endring i innstillingens punkt 1: Det blir foreslått å øke antall studentrepresentanter fra en til to.  Ved voteringen ble den endrede innstillingen enstemmig vedtatt.

Enstemmig vedtak

1.
Instituttstyret oppnevner følgende medlemmer til et nytt fagplanutvalg for sykepleierutdanningen ved Høgskolen i Molde:


Høgskolelærer Marit Sandøy, høgskolelektor Else Jørgensen, førstelektor Eldbjørg Braute, studieleder Elisabeth F. Amdam (leder av utvalget) samt to studentrepresentanter utpekt av studenttinget.  

2.
Utvalget skal fremme forslag til ny (revidert) fagplan for sykepleierutdanningen innen 1. desember 2004.  Det forutsettes at ny fagplan kan settes i verk fra og med studiestart høsten 2005.

3.
Utvalget skal vurdere behov for endringer i utdanningens struktur ut fra de erfaringer som er høstet med gjeldende fagplan, herunder de problemstillinger som er reist i instituttlederens notat datert 06.01.04.


Utvalget blir spesielt bedt om å vurdere valg av arbeids-, undervisnings- og vurderingsformer for å sikre best mulige læringsforhold for studentene.  Videre skal utvalget vurdere muligheten for å gå over til ett årlig studentopptak for heltidsstudiet og gi oversikt over hvilke konsekvenser en slik endring vil ha. 

4.
Utvalget skal innhente nødvendige uttalelser/synspunkter fra praksisfeltet dersom det blir foreslått endringer som berører praksisstudiene/praksisplassene.


Utvalget skal selv vurdere behovet for ekstern bistand i arbeidet. 

5.
Administrasjonen blir bedt om å stille nødvendig sekretærhjelp til rådighet for utvalget.

SAK 04/04
VERNEPLEIERUTDANNINGEN – JUSTERING AV FAGPLAN

Enstemmig vedtak

Instituttstyret slutter seg til forslaget om at testen ”Praksistest inklusive prøving i forhold til sosialtjenesteloven Kap. 6A” tas ut av Fagplan for vernepleierutdanninga og blir erstattet med de tiltak/ordninger som foreslått i notat datert 05.01.04 fra studielederen.

SAK 05/03
VIDEREUTDANNING I ALDRING OG ELDREOMSORG – FORSLAG TIL ENDRINGER I FAGPLANEN

Enstemmig vedtak

Instituttstyret anbefaler at forslag til revidert fagplan for Videreutdanning i aldring og eldreomsorg blir vedtatt og at den trer i kraft fra og med høstsemesteret 2004.

Instituttlederen bør delegeres fullmakt til å godkjenne pensumlitteratur og til å gjøre mindre endringer og tilpasninger i planen.
SAK 06/04
ORIENTERINGSSAKER

Behandlet av instituttlederen i henhold til fullmakt:

- 
Sykepleierutdanningen: Eksamen i sykepleie med støttefag, oppfølging av vedtak i sak 87/03

Utsendte saker:

- 
UDF, brev datert 17.12.03: Budsjett 2004, tildelingsbrev

-
HSM, ØP-kontoret, brev datert 06.01.04, opplegg for budsjettforslag 2005

-
HSM, Retningslinjer for å motivere til kompetanseoppbygging for administrativt tilsette ved Høgskolen i Molde.

Molde 14.01.04
Tore Berg
